ที่เกิดเหตุเป็นอาคารที่พักอาศัย สูง 11 ชั้น บริเวณทางเข้าลานจอดรถด้านข้างอาคาร พบศพผู้เสียชีวิตทราบเพียงชื่อเล่นว่านายบู้ อายุประมาณ 25-30 ปี รูปร่างท้วม ผิวขาว สภาพนอนหงาย สวมเสื้อยืดคอกลมสีขาว กางเกงยีน กะโหลกศีรษะแตก แขน ขาหักตรวจสอบในร่างกายพบเพียงเงินสดจำนวน 16,300 บาท ไม่มีเอกสารระบุว่าเป็นใคร ใกล้ศพพบรถยนต์ยี่ห้อโตโยต้า วิออส สีดำ ทะเบียน ชช 2310 กทม. ตัวถังด้านท้ายฝั่งซ้ายบุบ ไฟท้ายแตก รอบๆ บริเวณมีเศษอิฐและปูนตกกระจายและเศษยาบ้าจำนวนหนึ่งร.ต.ท.ทวิช ให้การว่า ก่อนเกิดเหตุตนพร้อมเจ้าหน้าที่ฝ่ายสืบสวนปราบปราม ได้รับรายงาน ว่าที่ห้องเลขที่ดังกล่าว มีการลักลอบนำยาเสพติดมาพักไว้เพื่อเตรียมจำหน่าย และมีการมั่วสุมเสพยากันอยู่เป็นประจำจึงไปตรวจสอบ พบ ว่าห้องพักถูกล็อกจากด้านใน จึงกระจายกำลังเฝ้าจับตาดู
ศพผู้เสียชีวิตทราบเพียงชื่อเล่นว่าอะไร 
นายบู้